CELEX: 32020D0871
Language: bg
Date: 2020-06-23 00:00:00
Title: Решение за изпълнение (EС) 2020/871 на Комисията от 23 юни 2020 година за разрешаване на методи за класификация на кланични трупове на свине в Литва (само текстът на литовски език е автентичен)

25.6.2020   
               
               
                  BG
               
               
                  Официален вестник на Европейския съюз
               
               
                  L 201/64
               
            
         РЕШЕНИЕ ЗА ИЗПЪЛНЕНИЕ (EС) 2020/871 НА КОМИСИЯТА
         от 23 юни 2020 година
         за разрешаване на методи за класификация на кланични трупове на свине в Литва
         (само текстът на литовски език е автентичен)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 20, буква п) от него,
         като има предвид, че:
         
                     (1)
                  
                  
                     Съгласно част Б, раздел IV, точка 1 от приложение IV към Регламент (ЕС) № 1308/2013 при класификацията на кланични трупове на свине съдържанието на нетлъсто (постно) месо в кланичния труп се определя чрез методи на категоризиране, разрешени от Комисията, като се допускат само статистически доказани методи за оценка, които почиват на физическо измерване на една или повече анатомични части на кланичните трупове на свинете. Разрешаването на даден метод за класификация следва да зависи от неговото съответствие на максимално допустимата статистическа грешка при оценката. Допустимата грешка е определена в част A от приложение V към Делегиран регламент (ЕС) 2017/1182 на Комисията (2).
                  
               
                     (2)
                  
                  
                     С Решение 2008/364/ЕО на Комисията (3) беше разрешено в Литва да се използват четири метода за класификация на кланичните трупове на свине.
                  
               
                     (3)
                  
                  
                     Изменения на уредите или на методите за класификация следва да не се допускат, ако тези изменения не са изрично разрешени чрез ново решение за изпълнение на Комисията.
                  
               
                     (4)
                  
                  
                     Литва поиска от Комисията да заличи от списъка с методи, разрешени за класификация на кланични трупове на свине на литовска територия, методите Hennessy Grading Probe (HGP7) и IM-03, тъй като там тези методи вече не се използват.
                  
               
                     (5)
                  
                  
                     Литва поиска също така Комисията да разреши един нов метод (Fat-O-Meat’er II). За тази цел в протокола по член 11, параграф 3 от Делегиран регламент (ЕС) 2017/1182 Литва представи подробно описание на пробното разрязване, указвайки принципите, на които се основава новият метод, резултатите от пробното разрязване и уравненията, използвани за изчисляване на процентното съдържание на нетлъсто (постно) месо. Литва освен това поиска Комисията да разреши актуализиране на формулите за два метода (Fat-O-Meat’er S70 и ръчен метод (ZP), които вече са разрешени с Решение 2008/364/ЕО за класификация на кланични трупове на свине на литовска територия.
                  
               
                     (6)
                  
                  
                     При разглеждането на това искане бе установено, че условията за разрешаване на новия метод за класификация и за актуализиране на уравненията за другите два метода са изпълнени. Поради това следва в Литва този метод за класификация и тези формули да бъдат разрешени.
                  
               
                     (7)
                  
                  
                     От съображения за яснота и правна сигурност Решение 2008/364/ЕО следва да бъде отменено.
                  
               
                     (8)
                  
                  
                     За да имат операторите достатъчно време да се адаптират към техническите изисквания, свързани с въвеждането на новите уреди и новите уравнения, разрешените съгласно Решение 2008/364/ЕО методи за класификация на кланични трупове на свине следва да продължат да се прилагат до 30 април 2021 г.
                  
               
                     (9)
                  
                  
                     Мерките, предвидени в настоящото решение, са в съответствие със становището на Комитета за общата организация на селскостопанските пазари,
                  
               ПРИЕ НАСТОЯЩОТО РЕШЕНИЕ:
         
            Член 1
            
               1.   Съгласно част Б, раздел IV, точка 1 от приложение IV към Регламент (ЕС) № 1308/2013 се разрешава използването на следните методи за класификация на кланични трупове на свине в Литва:
               
                           а)
                        
                        
                           уред Fat-O-Meat’er S70 (FOM S70) и съответните методи за оценка, като подробности за тях са представени в част I от приложението;
                        
                     
                           б)
                        
                        
                           уред Fat-O-Meat’er II (FOM II) и съответните методи за оценка, като подробности за тях са представени в част II от приложението;
                        
                     
                           в)
                        
                        
                           ръчен метод (ZP) с линия и съответните методи за оценка, като подробности за тях са представени в част III от приложението.
                        
                     
            
               2.   Ръчният метод (ZP) с линия, посочен в параграф 1, буква в), е разрешен само за кланиците:
               
                           а)
                        
                        
                           в които броят на закланите свине не надхвърля 500 седмично, изчислено на средногодишна база; или
                        
                     
                           б)
                        
                        
                           в които броят на закланите свине надхвърля 500 седмично, изчислено на средногодишна база — само ако методите за класификация, посочени в параграф 1, букви а) и б), не функционират.
                        
                     
         
         
            Член 2
            Изменения на разрешените уреди или методи за класификация не се допускат, ако тези изменения не са изрично разрешени с решение за изпълнение на Комисията.
         
         
            Член 3
            Решение 2008/364/ЕО се отменя, считано от 1 май 2021 г.
         
         
            Член 4
            Адресат на настоящото решение е Република Литва.
         
         
            Съставено в Брюксел на 23 юни 2020 година.
            
               
                  За Комисията
               
               Janusz WOJCIECHOWSKI
               
                  Член на Комисията
               
            
         
         
            (1)  ОВ L 347, 20.12.2013 г., стр. 671.
         
            (2)  Делегиран регламент (ЕС) 2017/1182 на Комисията от 20 април 2017 г. за допълване на Регламент (ЕС) № 1308/2013 на Европейския парламент и на Съвета по отношение на скàлите на Съюза за класификация на кланични трупове на говеда, свине и овце и по отношение на отчитането на пазарните цени на някои категории кланични трупове и живи животни (ОВ L 171, 4.7.2017 г., стр. 74).
         
            (3)  Решение 2008/364/ЕО на Комисията от 28 април 2008 г. за даване на разрешение за методи за класификация на кланични трупове на свине в Литва (ОВ L 125, 9.5.2008 г., стр. 32).
      
      
         
            ПРИЛОЖЕНИЕ
            МЕТОДИ ЗА КЛАСИФИКАЦИЯ НА КЛАНИЧНИ ТРУПОВЕ НА СВИНЕ В ЛИТВА
            ЧАСТ I
            
               Fat-O-Meat’er S70 (FOM S70)
            
            
                     
                        1.
                     
                     
                        Правилата, предвидени в настоящата част, се прилагат, когато класификацията на кланичните трупове на свине се извършва с уред, известен като „Fat-O-Meat’er S70 (FOM S70)“.
                     
                  
                     
                        2.
                     
                     
                        Уредът е снабден със сонда с диаметър 6 mm, която съдържа фотодиод от типа Siemens SFH 950/960 и има измервателен обхват между 3 и 103 mm. Резултатите от измерванията биват преобразувани в установено съдържание на нетлъсто (постно) месо чрез компютър.
                     
                  
                     
                        3.
                     
                     
                        Съдържанието на нетлъсто (постно) месо в кланичния труп се изчислява по следната формула:
                        LMPFOMS70 = 57,2500 – 0,2516 x F1 -0,3926 x F2 + 0,1620 x M2,
                        където:
                        
                                    LMPFOMS70
                                    
                                 
                                 
                                    =
                                 
                                 
                                    установеното процентно съдържание на нетлъсто (постно) месо в кланичния труп,
                                 
                              
                                    F1
                                 
                                 
                                    =
                                 
                                 
                                    дълбочината на сланината (заедно с кожата) в милиметри, измерена между 3-ия и 4-ия прешлен, на 8 cm от разреза на трупа,
                                 
                              
                                    F2
                                 
                                 
                                    =
                                 
                                 
                                    дълбочината на сланината (заедно с кожата) в милиметри, измерена между 3-то и 4-то последно ребро, на 6 cm от разреза на трупа;
                                 
                              
                                    M2
                                 
                                 
                                    =
                                 
                                 
                                    дълбочината на нетлъстото (постното) месо в милиметри, измерена между 3-то и 4-то последно ребро, на 6 cm от разреза на трупа.
                                 
                              
                  
                     
                        4.
                     
                     
                        Тази формула е в сила за кланични трупове с тегло между 50 и 110 kg.
                     
                  ЧАСТ II
            
               Fat-O-Meat’er II (FOM II)
            
            
                     
                        1.
                     
                     
                        Правилата, предвидени в настоящата част, се прилагат, когато класификацията на кланичните трупове на свине се извършва с уред, известен като „Fat-O-Meat’er II (FOM II)“.
                     
                  
                     
                        2.
                     
                     
                        FOM II се състои от оптична сонда с нож, устройство за измерване на дебелината с измервателен обхват между 0 и 125 mm и табло за събиране и анализ на данни. Резултатите от измерванията биват преобразувани в установено съдържание на нетлъсто (постно) месо от самия уред FOM II.
                     
                  
                     
                        3.
                     
                     
                        Съдържанието на нетлъсто (постно) месо в кланичния труп се изчислява по следната формула:
                        LMPFOMII = 61,4200 – 0,6891 × F2 + 0,0977 × M2,
                        където:
                        
                                    LMPFOMII
                                    
                                 
                                 
                                    =
                                 
                                 
                                    установеното процентно съдържание на нетлъсто (постно) месо в кланичния труп,
                                 
                              
                                    F2
                                 
                                 
                                    =
                                 
                                 
                                    дълбочината на сланината (заедно с кожата) в милиметри, измерена между 3-то и 4-то последно ребро, на 6 cm от разреза на трупа,
                                 
                              
                                    M2
                                 
                                 
                                    =
                                 
                                 
                                    дълбочината на нетлъстото (постното) месо в милиметри, измерена между 3-то и 4-то последно ребро, на 6 cm от разреза на трупа.
                                 
                              
                  
                     
                        4.
                     
                     
                        Тази формула е в сила за кланични трупове с тегло между 50 и 110 kg.
                     
                  ЧАСТ III
            
               Ръчен метод (ZP)
            
            
                     
                        1.
                     
                     
                        Правилата, предвидени в настоящата част, се прилагат, когато класификацията на кланичните трупове на свине се извършва по ръчния метод (ZP) чрез измерване с линия.
                     
                  
                     
                        2.
                     
                     
                        Този метод може да се осъществи с използване на линия, разграфена на основата на уравнението за прогнозиране. Той се основава на ръчното измерване на дебелината на сланината и дебелината на мускула, видими от разреза на трупа.
                     
                  
                     
                        3.
                     
                     
                        Съдържанието на (нетлъсто) постно месо в кланичните трупове се изчислява по следната формула:
                        LMPZP = 54,89 – 0,4751 × F +0,1204 × M,
                        където:
                        
                                    LMPZP
                                 
                                 
                                    =
                                 
                                 
                                    установеното процентно съдържание на нетлъсто (постно) месо в кланичния труп,
                                 
                              
                                    F
                                 
                                 
                                    =
                                 
                                 
                                    дълбочината на сланината (заедно с кожата) в милиметри, измерена при разреза на трупа на най-тънкото място над musculus gluteus medius,
                                 
                              
                                    M
                                 
                                 
                                    =
                                 
                                 
                                    дебелината на лумбалния мускул в милиметри, измерена при разреза на трупа като най-късото разстояние от предната (краниална) част на musculus gluteus medius до горния (гръбен) край на гръбначния канал,
                                 
                              
                  
                     
                        4.
                     
                     
                        Тази формула е валидна за кланични трупове с тегло между 50 и 110 kg.